《赠黄道晦隐君 其二》
明代·徐熥

白首幽栖只一区，耻将名姓世人呼。读书借得村中社，岁胜看将壁上图。

地僻绝来高士驾，家贫先办县官租。山厨不问炊烟少，犹向桑间饭饿夫。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。